Na temelju članka 26. Zakona o komunalnom gospodarstvu ( „Narodne novine“, broj 68/18 i 110/18) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na sjednici od 2023. godine, d o n o s i

**O D L U K U**

**o izmjenama Odluke o određivanju djelatnosti koje se smatraju**

**komunalnim djelatnostima**

Članak 1.

U Odluci o određivanju djelatnosti koje se smatraju komunalnim djelatnostima („Službeni glasnik Grada Šibenika, broj 1/19, 9/19 i 6/21 ) u članku 1. točka 7. briše se.

Dosadašnja točka 8. postaje točka 7.

Članak 2.

U članku 2. stavak 7. briše se.

Dosadašnji stavak 8. postaje stavak 7.

Članak 3.

U članku 3. u stavku 2. riječi: “članka 1. točka 3., 4., 6., 7. i 8.“ zamjenjuju se riječima: „članka 1. točka 3., 4., 6. i 7.“.

U stavku 3. istog članka riječi: „članka 2. točke 1., 2., 3., 5, 6., 7. i 8.“ zamjenjuju se riječima: „članka 2. točke 1., 2., 3., 5., 6. i 7.“.

Članak 4.

Ova Odluka objavit će se u „Službenom glasniku Grada Šibenika“, a stupa na snagu 1. siječnja 2024. godine.

Klasa: 363-01/23-01/

Ur.broj: 2182/01-03/1-23-1

Šibenik, 2023.

GRADSKO VIJEĆE GRADA ŠIBENIKA

P r e d s j e d n i k:

dr. sc. Dragan Zlatović

**O b r a z l o ž e nj e:**

Zakonom o komunalnom gospodarstvu („Narodne novine“, broj 68/18) propisano je koje djelatnosti se smatraju komunalnim djelatnostima kojima se osigurava održavanje komunalne infrastrukture te uslužne komunalne djelatnosti.

U smislu članka 22. stavak 1. Zakona, komunalnim djelatnostima smatraju se sljedeće djelatnosti: održavanje nerazvrstanih cesta, održavanje javnih površina na kojima nije dopušten promet motornim vozilima, održavanje građevina javne odvodnje oborinskih voda, održavanje javnih zelenih površina, održavanje građevina, uređaja i predmeta javne namjene, održavanje groblja i krematorija unutar groblja, održavanje čistoće javnih površina, održavanje javne rasvjete.

Uslužne komunalne djelatnosti su: usluge parkiranja na uređenim javnim površinama i u javnim garažama, usluge javnih tržnica na malo, usluge ukopa i kremiranja pokojnika u krematoriju unutar groblja, komunalni linijski prijevoz putnika i obavljanje dimnjačarskih poslova.

Člankom 26. stavak 1. Zakona o komunalnom gospodarstvu određuje se da predstavničko tijelo jedinice lokalne samouprave može odlukom odrediti i druge djelatnosti koje se smatraju komunalnim djelatnostima: ako se takvim djelatnostima kontinuirano zadovoljavaju potrebe od životnog značenja za stanovništvo na cijelom području Grada Šibenika, ako po svom sadržaju i značenju djelatnost predstavlja nezamjenjiv uvjet života i rada u naselju, ako je pretežno uslužnog karaktera i ako se obavljaju prema načelima komunalnog gospodarstva.

Ovom Odlukom, u cilju racionalizacije poslovanja, kao komunalna djelatnost izuzimaju se poslovi održavanja i čišćenja prirodnih i uređenih morskih plaža za koje nije utvrđena posebna namjena ili gospodarska namjena, te dana koncesija. Poslovi obuhvaćeni ovom djelatnosti koji se odnose na obavljanje stručno tehničkih poslova građevinskog održavanja (dovoz i ravnanje potrebnog materijala), postavljanje plutajućih zaštitnih ograda i ostale pripadajuće poslove obavljat će nadležni upravni odjel, dok će poslove čišćenja plažnog područja, održavanja sanitarnih čvorova, košnje travnjaka, rezidbe stabala, pražnjenja koševa, te ostale pripadajuće poslove obavljati trgovačko društvo „Zeleni grad Šibenik“ d.o.o. Šibenik temeljem odluke o povjeravanju obavljanja komunalnih djelatnosti i godišnjeg programa čišćenja javno-prometnih površina, pranja javno-prometnih površina, te održavanja nužnika na području Grada Šibenika i programa održavanja zelenih i javnih površina.

Slijedom navedenog predlaže se donošenje ove Odluke.